laion/Wikipedia-Exotic huggingface dataset:
גד גלזר

גד גלזר (נולד ב-13 בספטמבר 1939) הוא רופא וחוקר ישראלי. בעברו שימש פעמיים כדקאן הפקולטה לרפואה באוניברסיטה העברית, דקאן בית הספר לרפואה וטרינרית, ויושב ראש דירקטוריון בית החולים הווטרינרי האוניברסיטאי באוניברסיטה העברית. עיקר מחקרו בביטוי ובקרה של הגנום בחיידקים. משמש כיועץ אקדמי של מספר פרויקטים לנוער במוזיאון המדע ע"ש בלומפילד ירושלים. נולד בגבעת ברנר לד"ר משה, רופא הקיבוץ, ולגרטי (לבית גייגר), מצאצאי אברהם גייגר, מייסד היהדות הרפורמית. השלים את לימודיו התיכוניים ברחובות. בשנת 1957 התגייס לחטיבת גולני. למד רפואה בבית ספר לרפואה באוניברסיטה עברית בירושלים, וסיים דוקטורט נוסף בביוכימיה. שירת בחטיבת הצנחנים כרופא בשירות מילואים במלחמת ההתשה, בקרב החווה הסינית במלחמת יום הכיפורים, וכן במלחמת לבנון הראשונה. כיום גר בנווה אביבים, תל אביב, נשוי לתמי, לשעבר אחות ראשית בבית החולים הדסה עין כרם, ולהם שלוש בנות. עבודתיו במעבדה של פרופ' יעקב מגר באוניברסיטה העברית עסקו בחוסר G6PD המועברת בתורשה. היה שותף לגילוי גליקוזידים כגון Divicine (אנ') הנמצאים בפול Vicia faba הגורמים לעקה חמצונית ולאנמיה המוליטית. בהמשך היה שותף לפרופ' אליעזר רחמילביץ במחקרים בתחום התלסמיה ופיתוח בדיקות סקר גנטיות מהראשונות מסוגן בישראל. עבודותיו עם מייקל קאשל אשר גילה בשנות ה-60 את Guanosine pentaphosphate (אנ') (p)ppGpp ותפקידם בעת עקה של חומצות אמינו בחיידקי Escherichia coli והשפעתם על התבטאות רנ"א ריבוזומלי rRNA. בהמשך, חקר את הגנים המעורבים במערכות מצוקה אלו relA, spoT. במחקרים נוספים אופיינו גנים ריבוזומלים בחיידקי Mycoplasma, חיידקים קטנים, העלולים לגרום לדלקת ריאות אופיינית. מחקריו בסוף שנות ה-90 היו הראשונים לתאר מערכות טוקסין-אנטי טוקסין Addiction module. מערכות אלו מורכבות מזוגות של שני גנים הקובעים שני מרכיבים: טוקסין יציב ואנטי טוקסין שאינו יציב, הפוגע בפעילותו המזיקה של הטוקסין. מערכות כגון mazEF אלה אחראיות על כך שבעת פגיעה בפלסמידים או במרכיבים אחרים בתא, התאים השורדים מתים מאחר שהאנטיטוקסין נהרס בקצב גבוה מזה של הטוקסין, כלומר התא תלוי ("מכור") ליצירתו מחדש של האנטיטוקסין על מנת לשרוד. מחקרו עם פרופ' חנה אנגלברג-קולקה היה הראשון לתאר מערכות אלו בחיידקי Escherichia coli. מידע מאתר האוניברסיטה Principal Investigators, NIH Intramural Research Program (באנגלית) doi:10.1146/annurev.micro.53.1.43
עונת 2019/2020 ביורוליג

עונת 2019/2020 ביורוליג הייתה העונה ה-63 של המפעל הראשון בחשיבותו בכדורסל האירופי, והעונה ה-20 בשם "יורוליג" (לפני כן נקרא המפעל גביע אירופה לאלופות בכדורסל). זו העונה הרביעית ברציפות בפורמט הליגה ובדרך בחירת הקבוצות המשתתפות בה, שנקבעו עקב סכסוך יורוליג-פיב"א בשנים שקדמו לה. לראשונה כללה הליגה 18 קבוצות, בניגוד לשלוש הקודמות, בהן כללה 16 קבוצות. העונה נפתחה ב-3 באוקטובר 2019 והפיינל פור אמור היה להיערך בלאנקסס ארנה, קלן, גרמניה, בין התאריכים 22–24 במאי 2020. ב-12 במרץ 2020 הופסקה העונה בעקבות התפרצות מגפת הקורונה באירופה, וב-25 במאי 2020 בוטלה העונה, לראשונה בתולדות הליגה.. בתחרות השתתפו 18 קבוצות שהתחרו בפורמט של ליגה בעלת שני סיבובים - כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות היו אמורות להעפיל לפלייאוף, בו ישחקו בשיטת הצלבה: הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף היה אמור להתקיים בפורמט סדרת הטוב מ-5, ובסיומן היה אמור להתקיים פיינל פור. אולמות קבוצות היורוליג 2019/2020   הכוכב האדום בלגרד באסקוניה ולנסיה צסק"א מוסקבה ארמאני מילאנו ברצלונה פנרבחצ'ה מכבי תל אביב אולימפיאקוס פנאתינייקוס ריאל מדריד ז'לגיריס קובנה חימקי מוסקבה באיירן מינכן וילרבאן אלבה ברלין זניט סנקט פטרבורג אנאדולו אפס משה ברדה, ‏רשמי: בוטל המשחק של מכבי ת"א מול באסקוניה, באתר ONE‏, 12 במרץ 2020 בן גולדפריינד, ‏רשמית: לראשונה בהיסטוריה - בוטלה עונת היורוליג בכדורסל, באתר ‏מאקו‏, 25 במאי 2020
עראיס

האם התכוונתם ל... עראייס – מאכל מזרח-תיכוני המבוסס על פיתה ממולאת בבשר טחון ומשוחה בשומן ואדי אל-עראיס – כפר פלסטיני השוכן 10 ק"מ מזרחית לבית לחם
ההרים הלבנים

האם התכוונתם ל... הרים ארצות הברית ההרים הלבנים (אריזונה) – רכס הרים בדרום-מזרח אריזונה ההרים הלבנים (קליפורניה) – רכס הרים גבוה במרכז מזרח קליפורניה, שחלקו הקטן בתחומי נבדה, הכולל את הפסגה הגבוהה ביותר בנבדה, והפסגה השלישית בגובהה בקליפורניה ההרים הלבנים (ניו המפשייר) – רכס הרים בניו המפשייר הכולל את הר וושינגטון, ההר הגבוה ביותר באזור ניו אינגלנד. יוון לפקה אורי (מילולית: "ההרים הלבנים") - רכס הרים באי כרתים ביוון. ספרות ההרים הלבנים – הספר הראשון בטרילוגיית התלת רגליים מאת הסופר סמואל יוּד (תחת שם העט ג'ון כריסטופר)
טקס פרסי האקדמיה הבריטית לקולנוע ה-12

טקס פרסי האקדמיה הבריטית לקולנוע ה-12 שמעניקה האקדמיה הבריטית לאמנויות הקולנוע והטלוויזיה, נערך בשנת 1959, בו הוענקו פרסים לסרטים הטובים ביותר של שנת 1958. מקום בצמרת אפראג'יטו (הבלתי נלאה) Ice-Cold in Alex חופשה בלונדון העגורים עפים הנועזים חתולה על גג פח לוהט פקודה להרוג פריסה לתשלומים Sea of Sand The Sheepman תותי בר כפירי אריות לילות כביריה מקום בצמרת חופשה בלונדון Ice-Cold in Alex Sea of Sand פקודה להרוג סידני פואטייה – הנועזים פול ניומן – חתולה על גג פח לוהט טוני קרטיס – הנועזים קורט יורגנס – The Enemy Below קורט יורגנס – פונדק האושר השישי ספנסר טרייסי – The Last Hurrah גלן פורד – The Sheepman ויקטור שסטרם – תותי בר צ'ארלס לוטון – עד התביעה מרלון ברנדו – כפירי אריות טרוור הווארד – The Key איי. אס. ג'והר – הארי בלאק אנתוני קווייל – Ice-Cold in Alex לורנס הארווי – מקום בצמרת דונלד וולפיט – מקום בצמרת מייקל קרייג – Sea of Sand טרי-תומאס – אצבעוני איירין וורת' – פקודה להרוג וירג'יניה מק'קנה – Carve Her Name with Pride הרמיוני באדלי – מקום בצמרת אליזבת טיילור – חתולה על גג פח לוהט סימון סיניורה – מקום בצמרת קרונה באנרג'י – Aparajito אינגריד ברגמן – פונדק האושר השישי טטיאנה סמוילובה – העגורים עפים ג'ואן וודוורד – פריסה לתשלומים ג'ולייטה מזינה – לילות כביריה אנה מניאני – הרוח היא פראית פקודה להרוג – פול דהן טקס פרסי האקדמיה הבריטית לקולנוע ה-12, במסד הנתונים הקולנועיים IMDb (באנגלית)
איקו סמאנד

איקו סמאנד (באנגלית: IKCO Samand) היא מכונית משפחתית מתוצרת יצרנית הרכב האיראנית Iran Khodro (אנ') (שם רשמי: Iran Khodro Corporation, שם בפרסית: سمند) אשר מיוצרת משנת 2003 ועד היום. הסמאנד מבוססת על פיג'ו 405 בשינויים חיצוניים ומכניים. איראן - על ידי "Iran Khodro". בלארוס - על ידי יצרנית הרכב "Unison". סוריה - על ידי יצרנית הרכב "Siamco". הרפובליקה העממית של סין - על ידי יצרנית הרכב "Youngman" (אנ')(שם רשמי: "China Youngman Automobile Group Co., Ltd", שם בסינית : "青年汽车集团"). סנגל - על ידי יצרנית הרכב "Seniran Auto". ונצואלה - על ידי יצרנית הרכב "Venirauto". משווקת בשם "סנטאורו" ומכונית מסוג זה שימשה כמכונית הנשיאותית של הוגו צ'אווס. אזרבייג'ן - על ידי יצרנית הרכב "AzSamand" (אנ'). מדיה וקבצים בנושא איקו סמאנד בוויקישיתוף "איקו סמאנד" archive.is/20110716152957 "איקו סמאנד" carmagazine.co.uk/car-reviews/ikco/ikco-samand-2018 דגמים איראנים בסנגל היצרנית האיראנית "Khodro" מתחילה לייצר בסנגל את דגם "סמאנד" payvand.com/news/08/apr
ישראל זאב מינצברג

הרב ישראל זאב מינצברג (17 בספטמבר 1872 - 23 במרץ 1962) היה רב ופוסק בירושלים שכיהן כראש בית הדין החסידי בעיר. שימש כרב האשכנזי של העיר העתיקה עד לנפילתה במלחמת העצמאות. מחבר הספר "שארית ישראל". נולד בעיר טורובין בפולין להוריו משה צבי וגולדה (לבית וינטרוב) מינצברג, בגיל 5 עלה אביו לארץ על מנת לחמוק מגיוס לצבא הפולני, שנה לאחר מכן עלה עם שאר משפחתו אף הוא לארץ, בבחרותו למד בישיבת חיי עולם החסידית שבירושלים, ונישא לאסתר גיטל ברגמן, נכדתם המשותפת של רבי אליעזר ברגמן ורבי נחום לעווי משאדיק. בהמשך חייו שימש כראב"ד בד"ץ כוללות החסידים בירושלים שנוסד על ידי הרב שניאור זלמן פרדקין בעל התורת חסד, משנת 1922 עד לשנת 1931 ולאחר מכן אף כדיין בעדה החרדית, בשנת תר"פ (1920) בהקמת הסתדרות ירושלים (איגוד שאיגד את תושביה החרדים של ירושלים, ובהמשך הפך לעדה החרדית) נבחר הרב מינצברג להנהלתו, בהמשך סייע לרב דוד ויינגרטן בהקמת בית יתומות שנקרא על שם מייסדו ועזר לו לעמוד מבחינה פיננסית. ערך מורחב – הרובע היהודי במלחמת העצמאות#מסיום המנדט ועד נפילת הרובע ב-28 במאי 1948 עת רבו הפצועים בקרב כוחות הרובע ותושביה אישרה מפקדת ההגנה לרבני הרובע, הרב מינצברג והרב בן ציון חזן לצאת אל מפקדת הלגיון הערבי ולסכם עימם על הפוגה לצורך פינוי הרוגים ופצועים, מפקד הלגיון עבדאללה אל תל סירב ודרש כניעה, מפקדת הרובע בניגוד להחלטת מטה ההגנה בחרה להיכנע. לימים, סיפר הרב ישראל זאב מינצברג בריאיון לעיתון דבר על זכרונותיו מהכניעה: התנדבנו - ר' בן ציון חזן, ראש ישיבת פורת יוסף, ואני - לצאת עם דגל לבן לשטח הערבי. כשהגענו לעמדה הקיצונית, ליד בתי מחסה, לא הרשו אותנו בחורי ההגנה לעבור. חזרנו אל המפקד, והוא הלך איתנו, ואז יצאנו לשטח ההפקר. נפנפנו כמה וכמה פעמים בדגל הלבן, אך היריות לא פסקו. הרב בן ציון חזן ידע ערבית היטב. הוא צעק אליהם בקול, עד ששמעו והפסיקו לירות. יצאו אלינו שני לגיונרים והובילונו למטה הצבאי של הלגיון. טילפנו לעבדאללה טאל, המפקד של הערבים, והוא הגיע מיד. ר' בן ציון חזן סיפר לי בלחש ששמע אותו אומר לקציניו שהכנופיות הערביות שלחמו בסמוך לשער שכם עומדות בתוקף על הדרישה לשחוט את כולם. טאל עצמו לא הסכים לכך. לאחר שיחתו עם הקצינים נפנה אלינו, ובנימוס שוחח על המצב והתעניין לדעת היכן אנשי הצבא. ר' בן ציון חזן הכיר בין קציני הלגיון רבים שבאו, בימי המאורעות, כחיילים בריטים, לבניין פורת יוסף כדי להגן עליו מפני הערבים. — עיתון דבר, 14 ביולי 1967 שארית ישראל - שאלות ותשובות במשך השנים בארבעת חלקי השולחן ערוך. זאת חוקת התורה - זכות בחירה לנשים על דרך התורה היתר עגונה - קונטרס המשך לזאת חוקת התורה העוסק בנאמנות האישה להעיד על מות בעלה ישוב ארץ ישראל - דיני מצות ישוב ארץ ישראל בזמן הזה. פירות שביעית - בדין האם פירות שביעית שנעשתה בהם מלאכה מותרים באכילה. שארית ישראל, באתר היברובוקס זאת חקת התורה, באתר היברובוקס ישוב ארץ ישראל, באתר היברובוקס מידע על ישראל זאב מינצברג בקטלוג הספרייה הלאומית ישראל זאב בן משה צבי מינצברג (1872-1962), דף שער בספרייה הלאומית הלל רוטנברג, רב העיר העתיקה, ראש משפחת מינצברג בארץ ישראל, ירושלים, 2010, עמ' 225-248 אהרן לירון, ירושלים העתיקה במצור ובקרב, משרד הביטחון – ההוצאה לאור, מהדורה שלישית 1978, עמ' 459-451 כל סיפורי העיר העתיקה, דבר, 14 ביולי 1967
קרחון אלווארז

קרחון אלווארז או קרחון אלוורז (באנגלית: Alvarez Glacier) הוא קרחון יובלי, ברכס אקספלוררז, בהרי באוורס שבאנטארקטיקה. הקרחון זורם מהצד הדרום מערבי של פסגת סטאנוויקס ונשפך לקרחון רניק, צפונית לקרחון שיהאן. הקרחון ממוקם בחוף פנל. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בשנים 1962–1960. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של סגן חוזה א. אלווארז (Jose A. Alvarez) מהצי הארגנטינאי, שהיה חזאי מזג אוויר במהלך השנה הגאופיזית הבינלאומית, בתחנת המחקר אמריקה הקטנה V בשנת 1957. קרחון אלווארז באתר הסקר הגאולוגי של ארצות הברית קרחון אלווארז באתר הגאזט האנטארקטי של ממשלת אוסטרליה קרחון אלווארז באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
משפט פרובניוס

האם התכוונתם ל... משפט פרובניוס (תורת המספרים האלגברית) – משפט בתורת המספרים האלגברית, העוסק בתכונות הפירוק של פולינומים בעלי מקדמים שלמים, כאשר מתבוננים בהם מודולו מספרים ראשוניים שוני משפט פרובניוס (תורת החבורות) – משפט בתורת החבורות, האומר שלכל מחלק d של הסדר של חבורה G, מספר האיברים בחבורה הפותרים את המשוואה x d = 1 {\displaystyle x^{d}=1} מתחלק ב-d משפט פרון-פרובניוס – משפט באלגברה ליניארית, המתאר את הערכים העצמיים של מטריצה ריבועית בעלת ערכים ממשיים אי שליליים שיטת פרובניוס – שיטה לפתרון משוואות דיפרנציאליות רגילות מסדר שני, סביב נקודה סינגולרית משפט פרובניוס (טופולוגיה דיפרנציאלית)
ענת שרון-בלייס

ענת שרון-בלייס (נולדה ב-1968) היא משוררת, עורכת ומגישה תוכניות ספרות ב"כאן" - תאגיד השידור הציבורי, מייסדת ומנהלת את תחנת הרדיו האקדמית “קול יזרעאל”. שרון-בלייס נולדה ברמת גן וגדלה באיראן, שבה שהו הוריה במסגרת שליחות. המשפחה שבה לישראל כשהייתה בת 10. שרון בלייס סיימה תואר ראשון בתקשורת ומדע המדינה באוניברסיטת תל אביב ובית הספר לתקשורת "כותרת", תואר שני בספרות באוניברסיטת תל אביב. עבודת המחקר שלה עוסקת ביצירתה של רונית מטלון. בנוסף, היא בוגרת סדנת השירה של הליקון. בסוף שנות התשעים הייתה שותפה להקמת תחנת הרדיו החינוכי "קול כותרת". בהמשך הקימה וניהלה (עד 2018) את תחנת הרדיו החינוכי "קול יזרעאל" של המכללה האקדמית עמק יזרעאל. ערכה והגישה את תוכנית הספרות "מלים שמנסות לגעת" ברשת א' של קול ישראל ואת תוכנית התרבות "שישי בשש" ברשת ב'. "מכתבים לאורפיאוס", מופע מוזיקה-מחול המבוסס על מחזור השירים שלה, הועלה בפסטיבל המוזיקה בכפר בלום 2004 ובמסגרת מופעי הפרינג` של משכן האופרה בתל אביב. שרון-בלייס יוצרת בתחום הרדיו - תוכניות תיעודיות העוסקות בשירה ובספרות, קולאז'ים המשלבים טקסט ומוזיקה, ושיחות עם יוצרים שונים. תוכניותיה משודרות בקול ישראל. כיום מגישה ועורכת ברשת "כאן תרבות" של תאגיד השידור את תוכנית הספרות "אחת+5" ; ההסכתים "שבעים שנה שבעים ספרים" ; "את אני וחנוך לוין" ותוכניות נוספות. בנוסף מלמדת סדנאות כתיבת שירה בחוג לספרות דרמה וכתיבה יצירתית במכללת אורנים פרס אקו"ם ליצירות בעילום שם על "האדמה היא מרחק" פרס ברנשטיין עבור "האדמה היא מרחק". פרס ראש הממשלה לסופרים עבריים. “האדמה היא מרחק”, הקיבוץ המאוחד 2004. “צדו של המרחק”, קשב לשירה 2013. "כי קרוב", הוצאת פרדס 2020. "כתבו לכם את השירה הזאת" -שיחות על שירה. 2020, הוצאת גמא ומרכז הספר והספריות. בספר מופיעות שיחות עם המשוררים: נורית זרחי, סמיח אל-קאסם, חביבה פדיה, מאיר ויזלטיר, ישראל אלירז, קרן אלקלעי-גוט, מירון ח. איזקסון, רוני סומק, שרון אס, טהא מוחמד עלי, אמירה הס, אגי משעול וארז ביטון. מתגוררת בעמק יזרעאל. נשואה ואם לבן. תוכניות מאת ענת שרון בלייס ענת שרון-בלייס, באתר "הבמה" ענת שרון-בלייס, במיזם "סופרים קוראים" של המרכז לספריות וספרות בישראל ענת שרון-בלייס, דף שער בספרייה הלאומית ענת שרון-בלייס, בלקסיקון הספרות העברית החדשה מחרוזת שירים, באתר של נילי דגן עשבים שרים חרש: צמד שירים, בעיתון מקור ראשון, 11 בספטמבר 2008 רן יגיל, "כי קרוב": ענת שרון בלייס מצאה סוף־סוף את הקול שלה, באתר הארץ, 24 בספטמבר 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
איברס גודמניס

איברס גודמניס (בלטבית: Ivars Godmanis; נולד ב־27 בנובמבר 1951) היה ראש ממשלת לטביה בשנים 1990 - 1993 ובפעם השנייה ב-2007–2009. איברס גודמניס נולד בריגה. לאחר סיום בית הספר הוא למד באוניברסיטת לטביה וקיבל התמחות בפיזיקה. בשנת 1983 הוא סיים את הדוקטורט והחל לעבוד במכון לחקר מצב מוצק. עם הקמת "החזית העם הלטבי" הוא הצטרף לשורות הארגון ובשנת 1990 נבחר לפרלמנט של לטביה הסובייטית. לאחר הכרזת העצמאות, הוא היה ראש הממשלה הראשון של לטביה. בשנת 1993 הוא התמודד בבחירות לסאימה, אך מפלגתו לא עברה את אחוז החסימה. בשנת 1998 הוא נבחר לסאימה ומונה לשר האוצר של הממשלה החדשה. בשנת 2006 הוא מונה לשר הפנים. בצעירותו הוא היה מתופף. החל משנת 2003 הוא היה מנחה תוכנית מוזיקה ברדיו. לאחר שחזר לממשלה, עזב את התוכנית. בדצמבר 2007 הוא נבחר לראש הממשלה בפעם השנייה והחליף את אייגרס קלביטיס. איברס גודמניס כיהן בתפקיד זה עד לשנת 2009. בשנת 2018 פורסמו ארכיוני ק.ג.ב של לטביה. מהם נובע בשנת 1988 איברס גודמניס נכלל בין סוכני הארגון. מהמסמכים לא ברור האם הוא אכן היה סוכן פעיל. מדיה וקבצים בנושא איברס גודמניס בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מגדלנה מברנדנבורג

מגדלנה מברנדנבורג (בגרמנית: Magdalena von Brandenburg;‏ 7 בינואר 1582 - 4 במאי 1616) הייתה בתו של יוהאן גאורג, הנסיך הבוחר מברנדנבורג ואשתו של לודוויג החמישי, רוזן הסן-דרמשטאדט. בנוסף, מגדלנה הייתה סבתא רבתא של ג'ורג' הראשון, מלך בריטניה. מגדלנה נולדה ב-7 בינואר 1582 בברלין, ליוהאן גאורג, הנסיך הבוחר מברנדנבורג, ולאליזבת מאנהלט-צרבסט, בתם של יואכים ארנסט, נסיך אנהלט ואגנס מבארבי. ב-14 ביוני 1598 התחתנה מגדלנה עם לודוויג החמישי, רוזן הסן-דרמשטדט, ממנו נולדו לה 11 ילדים. ב-4 במאי 1616 מתה מגדלנה בדרמשטאדט, מה שפגע קשות בבעלה, ובעקבות כך הוא החליט לעלות לארץ הקודש. ב-14 ביוני 1598 התחתנה מגדלנה עם לודוויג החמישי, רוזן הסן-דרמשטדט, ממנו נולדו לה 11 ילדים: אליזבת מגדלנה (1600–1624), נישאה ללודוויג פרידריך, דוכס וירטמברג-ממפלגארד אנה אלאונורה מהסן-דרמשטאדט (1601–1659), נישאה לגאורג, דוכס בראונשווייג-לינבורג מריה 1602–1610) סופיה אגנס (1604–1664), נישאה ליוהאן פרידריך, רוזן פפאלץ-זולצבאך-הילפולטשטיין גאורג השני, רוזן הסן-דרמשטאדט (1605–1661) יוליאנה מהסן-דרמשטאדט (1606–1659), התחתנה עם אולריך השני, רוזן פריזיה המזרחית אמליה (1607–1627) יוהאן, רוזן הסן-בראובאך (1609–1651) היינריך (1612–1629) הדוויג (1613–1614) לודוויג (1614) פרידריך מהסן-דרמשטאדט (1616–1682) מדיה וקבצים בנושא מגדלנה מברנדנבורג בוויקישיתוף מגדלנה מברנדנבורג, באתר "Find a Grave" (באנגלית)
חנון בן נחש

חנון העמוני היה מלך בני עמון בתקופת דוד מלך ישראל, בראשית ימי המלוכה בישראל. חנון היה בנו של נחש העמוני, וירש ממנו את מלכותו על ממלכת בני עמון שבעבר הירדן המזרחי. בימיו נכבשה ממלכת בני עמון על ידי ממלכת ישראל המאוחדת. המקרא מספר שאחר מות אביו של חנון, שלח דוד המלך לחנון שני שליחים לנחמו, משום שאביו עשה עימו חסד. יועצי חנון הסיתו אותו נגד דוד ושכנעו אותו שדוד אינו מבקש לנחמו, אלא לרגל אחריו לקראת מלחמה. חנון קיבל את פרשנותם, ביזה את שליחי דוד וסילק אותם. דוד הבין שחנון הכריז עליו מלחמה, ושחנון שכר כמה עמים ארמים לסייע לו במלחמתו נגד דוד. בסופו של דבר, אחרי מלחמה ארוכה ועקובה מדם, הפסידו הארמים ובני עמון והשתעבדו תחת דוד למשך תקופה ארוכה מאוד. חז"ל הסבירו מה החסד שעשה נחש העמוני עם דוד[דרושה הבהרה]. הם ביקרו את דוד על ששלח מנחמים לחנון, חרף איסור התורה שלא לדרוש שלומם וטובתם של בני עמון, ותלו בכך את כל הצרות שבאו בעקבות בקשתו לנחם את חנון. מלכי עמון מדיה וקבצים בנושא חנון בן נחש בוויקישיתוף ספר שמואל ב, פרקים י'-י"ב. מדרש תנחומא (בובר) פרשת וירא, כ"ה. ראו: עומר פדור, "איסור בני לוט לבוא בקהל", ביטאון אסיף, א, עמ' 22–23, הערה 22 במדבר רבה (וילנא) כ"א, ה'. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זוג או פרט

זוּג או פֶרֶט (נקרא גם זוג או פֶרֶד ופרט-זוג) הוא משחק לשני שחקנים. גרסה קלה של משחק ה"מורה" (אנ') האיטלקי. בדומה לאבן נייר ומספריים, "כלי המשחק" הוא כף היד. בתחילה בוחר אחד השחקנים בין זוג לפרט (והשחקן השני מקבל את מה שנותר). אחר כך מראים שני השחקנים, בבת אחת, מספר מסוים בעזרת אצבעותיהם. תוצאות המשחק מחושבות באמצעות חיבור שני המספרים. אם סכום המספרים הוא אי-זוגי השחקן שהימר "פרט" ניצח, אך אם סכום המספרים זוגי ניצח השחקן שהימר "זוג". אבן נייר ומספריים משלוש יוצא אחד אצבעות קסם אגודלים (משחק) דוד אסף‏, על קצה הלשון: זוּג, פרד או חמור?, בבלוג "עונג שבת", 24 ביוני 2018
קטז'ינה אופאלינסקה

קטז'ינה אופאלינסקה (בפולנית: Katarzyna Opalińska; ‏13 באוקטובר 1680 - 19 במרץ 1747) הייתה אשתו של סטניסלאב לשצ'ינסקי, מלך פולין וחותנתו של לואי החמישה עשר, מלך צרפת. קטז'ינה נולדה ב-13 באוקטובר 1680 בפוזנן, ליאן קרול אופאלינסקי ולזופיה אנה צ'ארנקובסקה, בתם של אדם אוריאל צ'רנקובסקי ותרזה זאלסקה. ב-10 במאי 1698 התחתנה קטז'ינה עם סטניסלאב לשצ'ינסקי, ממנו נולדו לה 2 בנות. ב-1703 הצטרף בעלה למשפחת סַפיֱהָה ולאיחוד הליטאי שאורגן על ידי קרל השנים עשר, מלך שוודיה נגד אוגוסט השני, מלך פולין. לאחר ניצחונו הסופי של קרל על אוגוסט נבחר סטניסלאב בתמיכת קרל למלך פולין. בהיותו צעיר לא מנוסה, לא הצליח בעלה לרכוש לעצמו מעמד עצמאי בפולין, ומלכותו נשענה על קרל השנים עשר וניצחונותיו על הרוסים. אחרי הפסדו של קרל בשנת 1709 הודח בעלה מכיסאו ונאלץ לברוח לפומרניה, שהייתה בשליטת שוודיה, ואחר כך לאלזס הצרפתית. בשנת 1725 השתדכה בתם מריה עם מלך צרפת לואי החמישה עשר. בשנת 1733, לאחר מותו של אוגוסט השני, ניסה לשצ'ינסקי שוב את מזלו בפולין ונבחר בתמיכה גדולה של חלק ניכר מהאצולה הפולנית, ובתמיכה בינלאומית של צרפת ושוודיה. בעיני הרוסים הייתה מלכותו לא לגיטימית, והם ניסו לסלקו מהמלוכה. בשנת 1736 גבר אוגוסט השלישי, מלך פולין על סטניסלאב, ואילץ אותו לוותר על כתרו בשנית. בשנת 1738, אחרי ויתור אוסטריה על דוכסות לורן לטובת ההכרה הצרפתית בפרנץ שטפן כקיסר גרמני, מונה בעלה לדוכס לורן. בניגוד לסטניסלאב, קטז'ינה לא הסתגלה לחיים בצרפת או בלורן, חשה מרירות מסוימת על גלותה, והמשיכה להתגעגע לפולין עד מותה ב-19 במרץ 1747. ב-10 במאי 1698 התחתנה קטז'ינה עם סטניסלאב לשצ'ינסקי, מלך פולין, ממנו נולדו לה 2 בנות: אנה לשצ'ינסקה, נסיכת פולין (1699–1717). מריה לשצ'ינסקה, נסיכת פולין (1703–1768), התחתנה עם לואי החמישה עשר, מלך צרפת. סטניסלאב לשצ'ינסקי, מלך פולין אצולה פולנית מדיה וקבצים בנושא קטז'ינה אופאלינסקה בוויקישיתוף
חצר אדר (אתר מקראי)

חצר אדר הוא אתר המוזכר בספר במדבר בגבול הדרומי של ארץ ישראל. חצר אדר מוזכר בתנ"ך פעם אחת, בתיאור גבולה הדרומי של ארץ ישראל המחולקת לשבטים: "... זֹאת הָאָרֶץ אֲשֶׁר תִּפֹּל לָכֶם בְּנַחֲלָה אֶרֶץ כְּנַעַן לִגְבֻלֹתֶיהָ. וְהָיָה לָכֶם פְּאַת נֶגֶב מִמִּדְבַּר צִן עַל יְדֵי אֱדוֹם וְהָיָה לָכֶם גְּבוּל נֶגֶב מִקְצֵה יָם הַמֶּלַח קֵדְמָה. וְנָסַב לָכֶם הַגְּבוּל מִנֶּגֶב לְמַעֲלֵה עַקְרַבִּים וְעָבַר צִנָה והיה [וְהָיוּ] תּוֹצְאֹתָיו מִנֶּגֶב לְקָדֵשׁ בַּרְנֵעַ וְיָצָא חֲצַר אַדָּר וְעָבַר עַצְמֹנָה. וְנָסַב הַגְּבוּל מֵעַצְמוֹן נַחְלָה מִצְרָיִם וְהָיוּ תוֹצְאֹתָיו הַיָּמָּה." תיאור מקביל מופיע בספר יהושע: "וַיְהִי הַגּוֹרָל לְמַטֵּה בְּנֵי יְהוּדָה לְמִשְׁפְּחֹתָם אֶל גְּבוּל אֱדוֹם מִדְבַּר צִן נֶגְבָּה מִקְצֵה תֵימָן. וַיְהִי לָהֶם גְּבוּל נֶגֶב מִקְצֵה יָם הַמֶּלַח מִן הַלָּשֹׁן הַפֹּנֶה נֶגְבָּה. וְיָצָא אֶל מִנֶּגֶב לְמַעֲלֵה עַקְרַבִּים וְעָבַר צִנָה וְעָלָה מִנֶּגֶב לְקָדֵשׁ בַּרְנֵעַ וְעָבַר חֶצְרוֹן וְעָלָה אַדָּרָה וְנָסַב הַקַּרְקָעָה. וְעָבַר עַצְמוֹנָה וְיָצָא נַחַל מִצְרַיִם והיה [וְהָיוּ] תֹּצְאוֹת הַגְּבוּל יָמָּה זֶה יִהְיֶה לָכֶם גְּבוּל נֶגֶב." רב סעדיה גאון תרגם את "חצר אדר" ל"רפח", באופן דומה לתרגום של "חצרון", "חצור" ו"חצרים". שושנק הראשון ברשימת מסעו הידוע כ"מסע שישק", מזכיר מקום בשם "אדר", שיש שייחסו אותו לחצר אדר. בהתאם לתרגום של רב סעדיה גאון, היו שראו את הדגש בשם על המילה הראשונה "חצר", וראו את חצר אדר כשם נרדף ל"חצרון". לעומת זאת, היו שראו את "חצר" כשם לוואי שמתאר את המקום כחוות בודדים, ושמו את הדגש על השם "אדר". מנשה הראל מזהה את המונח "חצר" עם חד'ירה בערבית, המציינת מכתש. יש שזיהו את "חצר אדר" עם חצרון, שמוקמה דרומית מזרחית לבאר שבע. יוחנן אהרוני זיהה בשנת 1957 מצודה מעל עין קדיס, אותה הוא זיהה עם "חצר אדר". מצודה זאת נמצאת דרומית לעין קודיראת המזוהה עם קדש ברנע. צבי אילן זיהה את חצר אדר בכונתילת עג'רוד, כ-50 קילומטר דרומית לקדש ברנע. מנשה הראל מזהה את חצר אדר בעין מע'ארה. ספר במדבר, פרק ל"ד, פסוק ב' ספר יהושע, פרק ט"ו, פסוק ג' נחל גרר או רפיח, הצבי, 11 בנובמבר 1910 זאב וילנאי, מסעות ארץ ישראל, דבר, 9 בספטמבר 1938 חצר אדר, אנציקלופדיה יהודית דעת מנשה הראל, היכן הוא הגבול הדרומי של ארץ ישראל?, דבר, 31 בדצמבר 1971 יוחנן אהרוני, חצרון, אנציקלופדיה מקראית, כרך ג', 1958, עמ' 277 יוחנן אהרוני, מצודת קדש ברנע, דבר, 19 באפריל 1957 צבי אלון, נחשפה מצודת עין קדיס בגבול סיני, דבר, 6 בינואר 1977 צבי אילן, במות ומקדשים בישראל, דבר, 22 במרץ 1977 מצודת קודש שנחשפה במזרח סיני, דבר, 7 ביוני 1976
Seniran Auto

Seniran Auto היא יצרנית רכב סנגלית אשר הוקמה בשנת 2006 בסנגל בשותפות עם יצרנית הרכב האירנית Iran Khodro (אנ') (שם רשמי: Iran Khodro Corporation, בפרסית: ایران‌خودرو). Iran Khodro היא חברה ציבורית משותפת מניות המנהלת מפעלים לייצור סוגים שונים של כלי רכב וחלקים. Iran Khodro מייצרת כלי רכב תחת 13 שמות מותג. בסיס החברה בטהראן. החברה הפכה ליצרנית הרכב הגדולה ביותר במזרח תיכון, מרכז אסיה וצפון אפריקה. בשנת 2006 יצרה 550,000 כלי רכב (השנה האיראנית מתחילה ב-21 במרץ). החברה הקימה מיזמים משותפים עם שותפים זרים על 4 יבשות. לחברה יש קשרים ארוכי טווח עם יצרנים אירופאים ואסיאתיים, כולל סיטרואן ופיג'ו, ומרכיבה ומייצרת מספר מודלים תחת רישיון של חברות אלו. בשנת 2006 נכנסה לשותפות עם החברה הסנגלית "Seniran Auto" להרכבה וייצור מדגמיה בסנגל. בסיס החברה בדקאר. הדגם הראשון שמיוצר משנת 2007 הוא איקו סמאנד. "IKCO Dena" - בתצורת 4 דלתות סדאן. "IKCO Runna" - בתצורת 4 דלתות סדאן. "IKCO Arisun" טנדר. "IKCO Samand Soren" - בתצורת 4 דלתות סדאן. "Saba" - דגם קומפקטי - בתצורת 5 דלתות הצ'בק. "פיג'ו פארס" - 4 דלתות סדאן (מבוססת על פיג'ו 405). Seniran Auto, סרטון באתר יוטיוב Seniran Auto, סרטון באתר יוטיוב היצרן "Seniran Auto" africaphonebooks.com/senegal/en-US/seniran-auto דגמים איראנים בסנגל היצרנית האיראנית "Khodro" מתחילה לייצר בסנגל את דגם "סמאנד" payvand.com/news/08/apr איקו סמאנד dauto.nl/merk/10928/Samand2Dmandori
פרס מפעל חיים של ה-NBA

פרס מפעל חיים של ה-NBA (באנגלית: NBA Lifetime Achievement Award) הוא פרס מפעל חיים המוענק מדי שנה על ידי ליגת ה-NBA לכדורסלן עבר, אשר הפגין מצוינות על מגרש הכדורסל ומחוצה לו. הזוכה הראשון בפרס היה ביל ראסל אשר זכה לאורך הקריירה ב-11 אליפויות NBA, מתוכן שלוש כמאמן-שחקן. בשנת 2019 זכו יחדיו לארי בירד ומג'יק ג'ונסון, אשר הצטרפו לליגה באותה עונה (1979/1980) ונודעו ביריבות הגדולה ביניהם לאורך שנות ה-80. ראסל זוכה בפרס מפעל חיים, באתר ה-NBA,‏ 15 ביוני 2017 בירד וג'ונסון זוכים בפרס מפעל חיים, באתר ה-NBA,‏ 15 במאי 2019 רוברטסון זוכה בפרס מפעל חיים, באתר ה-NBA,‏ 15 ביוני 2018 ערך זה הוא קצרמר בנושא כדורסל ובנושא ארצות הברית. אתם מוזמנים לתרום לוויקיפדיה ולהרחיב אותו.